62021TJ0472_INF
Hotărârea Tribunalului (Camera a treia extinsă) din 25 septembrie 2024 –RTE/ACER
(Cauza T‑472/21) (
1
)
„Energie – Piața internă a energiei electrice – Regiunea de calcul al capacităților – Regiunea CORE – Adoptarea de către ACER a metodologiei de alocare a costurilor pentru redispecerizare și comercializare în contrapartidă – Stabilirea nivelului de toleranță pentru fluxurile în buclă legitime – Articolul 16 alineatul (13) din Regulamentul (UE) 2019/943”
1.
Acțiune în anulare – Persoane fizice sau juridice – Condiții de admisibilitate – Decizie a Agenției pentru Cooperarea Autorităților de Reglementare din Domeniul Energiei (ACER) de adoptare a unei metodologii de partajare a costurilor acțiunilor de remediere puse în aplicare pentru soluționarea congestiilor din rețeaua de transport de energie electrică – Act de instituire a ACER care prevede o cale de atac internă împotriva deciziei ACER – Acțiune în anulare introdusă împotriva deciziei ACER fără epuizarea căii de atac interne – Inadmisibilitate
[art. 263 al cincilea paragraf TFUE; Regulamentul 2019/942 al Parlamentului European și al Consiliului, considerentul (34), art. 28 alin. (1) și art. 29]
(a se vedea punctele 21-23)
2.
Energie – Piața internă a energiei electrice – Regulamentul 2019/943 – Gestionarea congestiilor din rețeaua de transport de energie electrică – Punere în aplicare a unor acțiuni de remediere care vizează soluționarea congestiilor dintre zone – Metodologie de partajare a costurilor acțiunilor de remediere – Luare în considerare a acțiunilor de remediere realizate cu privire la elementele de rețea interne cu un nivel de tensiune mai mare sau egal cu 220 kV – Admisibilitate
[Regulamentul 2019/943 al Parlamentului European și al Consiliului, considerentele (2) și (35), art. 1 lit. (a), art. 2 pct. 3 și art. 16 alin. (4), alin. (8) primul paragraf lit. (b) și alin. (13); Regulamentul 2015/1222 al Comisiei, considerentele (2) și (12), art. 9 alin. (11) și art. 74 alin. (2) și alin. (4) lit. (b), și Regulamentul 2017/1485 al Comisiei, art. 76 alin. lit. (b) pct. (iii) și (v)]
(a se vedea punctele 58-120 și 126-140)
3.
Agenții ale Uniunii Europene – Agenția pentru Cooperarea Autorităților de Reglementare din Domeniul Energiei (ACER) – Competențe – Întindere – Adoptare a unei metodologii de partajare a costurilor acțiunilor de remediere puse în aplicare pentru soluționarea congestiilor din rețeaua de transport de energie electrică – Delimitarea competențelor ACER în mod precis pe baza unor criterii obiective care pot fi supuse controlului jurisdicțional – Admisibilitate
[Regulamentul 2019/942 al Parlamentului European și al Consiliului, art. 5 alin. (3) și art. 6, 28 și 29; Regulamentul 2015/1222 al Comisiei, art. 9 alin. (11) și art. 74]
(a se vedea punctele 121-124)
4.
Energie – Piața internă a energiei electrice – Regulamentul 2019/943 – Gestionarea congestiilor din rețeaua de transport de energie electrică – Punere în aplicare a unor acțiuni de remediere care vizează soluționarea congestiilor dintre zone – Metodologie de partajare a costurilor acțiunilor de remediere – Excluderea costurilor generate de fluxurile în buclă care nu depășesc un anumit nivel de toleranță – Stabilirea de către Agenția pentru Cooperarea Autorităților de Reglementare din Domeniul Energiei (ACER) a unui nivel de toleranță într‑un mod care nu este conform cu cadrul juridic aplicabil – Inadmisibilitate – Excepție – Competență implicită a ACER de a stabili un nivel de toleranță într‑un mod care nu este conform cu cadrul juridic aplicabil – Condiții – Condiții neîndeplinite
[art. 4 alin. (3) TUE; Regulamentul 2019/942 al Parlamentului European și al Consiliului, art. 6 alin. (10) al doilea paragraf lit. (a), alin. (11) și (12), și Regulamentul 2019/943 al Parlamentului European și al Consiliului, considerentul (34) și art. 16 alin. (13); Regulamentul 2015/1222 al Comisiei, art. 9 alin. (11) și art. 74 alin. (6) lit. (a)]
(a se vedea punctele 150-215, 219-225 și 232-245)
5.
Acțiune în anulare – Hotărâre de anulare – Efecte – Limitare de către instanța Uniunii – Condiții
(art. 264 al doilea paragraf TFUE)
(a se vedea punctele 250 și 253-257)
Dispozitivul
1)
Anulează Decizia Comisiei de apel a Agenției Uniunii Europene pentru Cooperarea Autorităților de Reglementare din Domeniul Energiei (ACER) din 28 mai 2021, pronunțată în cazul A-001-2021 (consolidat), prin care a fost confirmată Decizia nr. 30/2020 a ACER din 30 noiembrie 2020 cu privire la propunerea operatorilor de transport și de sistem de energie electrică din regiunea care cuprinde Belgia, Republica Cehă, Germania, Franța, Croația, Luxemburg, Ungaria, Țările de Jos, Austria, Polonia, România, Slovenia și Slovacia privind calculul capacității denumite „CORE”, referitoare la metodologia de alocare a costurilor pentru redispecerizare și comercializare în contrapartidă și prin care a fost respinsă calea de atac formulată de reclamantă în cazul menționat.
2)
Respinge în rest acțiunea.
3)
ACER va suporta propriile cheltuieli de judecată și pe cele efectuate de Réseau de transport d’électricité (RTE).
4)
Republica Franceză va suporta propriile cheltuieli de judecată.
(
1
)	JO C 382, 20.9.2021.